
Plan uvođenja, provođenja i praćenja cijepljenja protiv bolesti COVID-19 u 
Republici Hrvatskoj: 


PRIORITETNO CIJEPLJENJE DJECE U DOBI OD 121 VIŠE GODINA KOJA 
BOLUJU OD BOLESTI KOJE UVEĆAVAJU RIZIK ZA TEŽE OBLIKE 
BOLESTI COVID-19 CJEPIVOM PFIZER 


- Dodatne napomene 


HALMED je 28.05.2021. objavio da je cjepivo protiv bolesti COVID-19 
proizvođača BioNTech i Pfizer odobreno za primjenu u djece u dobi između 
12 i 15 godina. Povjerenstvo za humane lijekove (CHMP) pri EMA-i 
preporučilo je proširenje indikacije za primjenu cjepiva Comirnaty 
proizvođača BioNTech i Pfizer u djece u dobi između 12 i 15 godina. Cjepivo 
Comirnaty od ranije je odobreno za prevenciju bolesti COVID-19 u odraslih 
osoba i adolescenata u dobi od 16 i više godina. Priopćenje HALMED-a 
može se pronaći na poveznici: 


https://www.halmed.hr/Novosti-i-edukacije/Novosti/2021/Cjepivo-protiv- 
bolesti-COVID-19-proizvodaca-BioNTech-i-Pfizer-odobreno-za-primjenu-u- 
djece-u-dobi-izmedu-12-i-15-godina/2632 


Sukladno Planu uvođenja, provođenja i praćenja cijepljenja protiv 
bolesti COVID-19 u Republici Hrvatskoj, sada je u tijeku završetak prve 
faze cijepljenja i prelazak iz druge faze cijepljenja (osobne starije životne dobi 
i osobe s kroničnim bolestima) u treću fazu cijepljenja (zdrave osobe mlađe 
od 65 godina s prednosti određenih izloženih kolektiva). Kontinuirano se 
provodi cijepljenje u 2. fazi te osobe čije cijepljenje pripada drugoj fazi trebaju 
imati prednost u odnosu na treću fazu cijepljenja. 

Druga faza podrazumijeva prioritetno cijepljenje osoba s kroničnim bolestima 
koje uvećavaju rizik za razvoj težih oblika bolesti COVID-19. Odobravanje 
cjepiva proizvođača Pfizer za primjenu u djece u dobi od 12 godina nameće 
obavezu prednosti u cijepljenju za djecu u dobi od 12 godina koja boluju od 
kroničnih bolesti koje uvećavaju rizik za teže oblike bolesti COVID-19. 


Prednost u cijepljenju treba pružiti djeci u dobi od 12 godina koja 
pripadaju u prioritetne skupine s obzirom na zdravstveno stanje 
(kronični srčani, plućni, bubrežni, metabolički bolesnici, imunokompromitirani 
zbog terapije ili osnovne bolesti, stanja nakon splenektomije, Down sindrom 
itd...). 


DETALJA POPIS BOLESTI I ZDRAVSTVENIH STANJA KOJA MOGU 
POVEĆATI RIZIK ZA TEŽE OBLIKE BOLESTI COVID-19 kako kod odraslih 
tako i kod djece navedena su na poveznici: 


https://www.hzjz.hr/wp- 
content/uploads/2020/03/Bolesti_i_stanja_s_povecanim_rizikom_02_09_202 
0.pdf 


Prioritetno cijepljenje posebno se odnosi na djecu u dobi od 12 i više godina 
kojima je uslijed narušenog zdravstvenog stanja utvrđeno sljedeće: 
.* nastava na daljinu (odnosno prethodno, prije pandemije, nastava u 
kući) 
*_ pravo na pomoćnika u nastavi (ako dijete ne može biti cijepljeno, 
potrebno je omogućiti cijepljenje pomoćniku u nastavi) 
. smještaj ili boravak u ustanovama u socijalnoj skrbi ili specijalnim 
bolnicama 
* primjereni program školovanja uslijed zdravstvenog stanja koje uvećava 
rizik za teže oblike bolesti COVID-19 
* izuzeće od nošenja maske (mogućnost boravka u školi bez maske) 
uslijed zdravstvenog stanja koje uvećava rizik za teže oblike bolesti 
COVID-19 


Djeca i mladi u dobi od 12 i više godina odnosno njihovi roditelji za 
cijepljenje protiv COVID-19 cjepivom proizvođača Pfizer trebaju se javit 
nadležnom školskom liječniku u zavodu za javno zdravstvo. 


Mogu se koristi i svi drugi kanali i mogućnosti prijave za cijepljenje (izabrani 


lječnik obiteljske medice/izabrani pedijatar, internetske stranica 
cijepise.zdravlje.hr, 0800 0011). 

